CELEX: 62013CN0569
Language: fi
Date: 2013-11-06 00:00:00
Title: Asia C-569/13: Ennakkoratkaisupyyntö, jonka Förvaltningsrätten i Malmö (Ruotsi) on esittänyt 6.11.2013 — Bricmate AB v. Tullverket

18.1.2014   
            
            
               FI
            
            
               Euroopan unionin virallinen lehti
            
            
               C 15/10
            
         Ennakkoratkaisupyyntö, jonka Förvaltningsrätten i Malmö (Ruotsi) on esittänyt 6.11.2013 — Bricmate AB v. Tullverket
   (Asia C-569/13)
   2014/C 15/14
   Oikeudenkäyntikieli: ruotsi
   
      Ennakkoratkaisua pyytänyt tuomioistuin
   
   Förvaltningsrätten i Malmö
   
      Pääasian asianosaiset
   
   
      Valittaja: Bricmate AB
   
      Vastapuoli: Tullverket
   
      Ennakkoratkaisukysymykset
   
   Onko lopullisen polkumyyntitullin käyttöönotosta Kiinan kansantasavallasta peräisin olevien keraamisten laattojen tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta 12.9.2011 annettu neuvoston täytäntöönpanoasetus (EU) N:o 917/2011 (EUVL L 238, s. 1) pätemätön jostain seuraavista syistä:
   
               1)
            
            
               koska Euroopan unionin toimielinten tutkimus sisältää ilmeisiä tosiseikkoja koskevia virheitä,
            
         
               2)
            
            
               koska Euroopan unionin toimielinten tutkimus sisältää ilmeisiä arviointivirheitä,
            
         
               3)
            
            
               koska komissio on laiminlyönyt huolellisuusvelvoitteensa ja rikkonut polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30.11.2009 annetun neuvoston asetuksen (EY) N:o 1225/2009 (EUVL L 343, s. 51) 3 artiklan 2 ja 6 kohtaa,
            
         
               4)
            
            
               koska komissio on laiminlyönyt asetuksen N:o 1225/2009 20 artiklan 1 kohdan mukaiset velvoitteensa ja loukannut yrityksen puolustautumisoikeutta,
            
         
               5)
            
            
               koska komissio on asetuksen N:o 1225/2009 17 artiklan vastaisesti jättänyt ottamatta huomioon yhtiön antamat tiedot ja/tai
            
         
               6)
            
            
               koska komissio on laiminlyönyt (Euroopan unionin toiminnasta tehdyn sopimuksen 296 artiklan mukaisen) perusteluvelvollisuutensa?